Resep: ToffieappelsFoto: northsouthfood.com Bestanddele: 50 medium, rooi appels 50 geskikte stokkies 800 g suiker (1 liter) 250 ml water (1 k) 20 ml asyn (4 t) 200 g gouestroop (150 ml) (12 e) knippie sout 25 ml botter (2 e) rooi kleursel Metode: 1. Was en droog die appels af en steek ‘n stokkie in die stingelent. 2. Verhit al die ander bestanddele stadig, terwyl geroer word, om die suiker op te los. 3. Was die kristalle van die kant van die kastrol af met ‘n kwassie. 4. Kook die stroop tot die middelslagkraakstadium. 5. Haal van die hitte af en plaas die kastrol in kookwater oor stadige hitte. 6. Doop die appels een vir een in die stroop, bedek goed. 7. Laat regop staan in ‘n houer om af te koel. Resep: Joey Pienaar Dié resep is oorspronklik in Knuppeldik aan koningskos gepubliseer Uitgewer: Knuppeldik Trust Om die resepteboek, Knuppeldik aan koningskos, te bestel, kontak Carien Liebenberg by 0833199636